Dehli universiteti

Dehli universiteti (DU), rasmiy nomi Dehli universiteti Hindistonning Dehli shahrida joylashgan markaziy universitet hisoblanadi. 1922-yilda Markaziy Qonunchilik Assambleyasining akti bilan tashkil etilgan. Universitet shimoliy va janubiy kampuslari boʻylab taqsimlangan 16 fakultet va 86 boʻlimga va mintaqa boʻylab joylashgan kollejlarga egadir. Unda 91 ta taʼsis kolleji mavjud. Ushbu universitet dunyodagi eng yirik universitet tizimlaridan biri hisoblangan boʻlib, oʻz markaziy binosida va filiallarida umumiy hisobda 400 000 dan ortiq talaba tahsil olib kelmoqda. Hindiston vitse-prezidenti universitetning rektori lavozimini egallagan. Universitet Milliy Institutsional Ranking Framework 2023-yilning hisobida dunyo boʻyicha 11-oʻrinni egallagan.

 Tarixi 
Dehli universitetiga 1922-yilda Markaziy qonunchilik assambleyasining akti bilan asos solingan. Hari Singx Gour 1922-yildan 1926-yilgacha universitetning birinchi prorektori lavozimida ishlagan.

 Kampus 
Dehli shahri boʻylab tarqalgan Dehli universitetiga qarashli 91 ta kollej mavjud boʻlib, Shimoliy va Janubiy kampus universitetning ikkita asosiy kampusi sifatida xizmat qiladi. Yangi Dehlining markaziy qismida joylashgan Zokir Husain Dehli kolleji Dehli shahridagi eng qadimgi kollej hisoblanib, 327 yillik tarixga egadir.

 Shimoliy kampus 
Shimoliy kampusda Dehli universitetining uchta taʼsischi kolleji joylashgan boʻlib, uning tarkibida bugungi kunda oʻrganish uchun ochiq taʼlim maktabi, sanʼat fakulteti, huquq fakulteti va 16 ta kolleji, jumladan Kirori Mal kolleji, Lady Irvin kolleji, Daulat Ram kolleji, Hansraj kolleji, hind kolleji, ayollar uchun moʻljallangan Indraprastha kolleji, Mata Sundri kolleji, Lakshmibai kolleji, Miranda House, Shri Guru Tegh Bahadur Xalsa kolleji, Ramjas kolleji, Sent-Stiven kolleji, Svami Shardxanand kolleji, Shri Ram savdo kolleji, Satyawati kolleji, Shyam Lal kolleji. Kampusda bundan tashqari, Klaster Innovatsiya Markazi, Dehli Iqtisodiyot maktabi, Dehli Jurnalistika maktabi  va Ambedkar Biotibbiyot Tadqiqotlar Markazi (ACBR) kabi aspirantura va tadqiqot markazlari ham joylashgan.

 Janubiy kampus 
Janubiy kampus asosiy Dehli universitetini kengaytirish maqsadida 1973-yilda ochilgan. U 1984-yilda Dhaula Kuan yaqinidagi Benito Xuarez Margdagi bugungi kunda joylashgan joyiga koʻchib oʻtgan va bino umumiy hisobda 69 akr joyni egallaydi. Uning tarkibiga Aryabhatta kolleji, Ayurveda va Unani Tibbiya kolleji, Gargi kolleji, Atma Ram Sanatan Dharma kolleji, PGDAV kolleji, Iso va Meri kolleji, Ramanujan kolleji, Maytreyi kolleji, Motilal Neru kolleji, Motilal Neru kolleji, shuningdek, Anand Ram kolleji kiradi. Shri Venkateswara kolleji, Lady Shri Ram kolleji, Deen Dayal Upadhyaya kolleji, Dehli sanʼat va tijorat kolleji, Uy iqtisodiyoti instituti, kasb-hunar kolleji, Shri Aurobindo kolleji, Kamala Neru kolleji, Dyal Singx kolleji, Shahid Bhagat Kollej va Rajkumari Amrit Kaur hamshiralik kollejidan iboratdir.
 Fakultetlari 

Dehli universitetining 86 ta akademik kafedra hamda 16 ta fakultetdan iborat.
 Manbalar 

Turkum:Koordinatalar Vikimaʼlumotlarda